Den Vest-Sjællandske Avis, 1829-01-24
Tumulten i Brussel. Denne Tumult bestod i at en Abbe de Potter en Journalist, som havde skrevet imod Regieringen, blev den 20de December dømt til en Arreststraf paa 18 Maaneder og en Pengemulct paa 1000 Gulden. Da Dommen blev bekiendtgjort hørte man en heftig Piben og stor Allarm i den Sal hvor Retten blev holdet, hvorpaa Præsidenten lod Publikum bringe ud ved Gensdarmer og Rettens Betiente; men Folket samlede sig udenfor Justitspaladet hvor de bragte de Potter flere Vivaraab. Da han endelig ankom i en bedækket Vogn, ledsaget af tre Gensdarmer, saa blev han modtaget med det Udraab: leve Potter, bort med van Maanen! (Justitsministeren). En stor Folkemængde ledsagede Vognen og anholdt Hestene. Folket førte derpaa Vognen med Magt frem for Justitsministerens Hotel, foran hvilken det atter raabte: ned med van Maanen! Da endelig Vognen ankom til Fængslet traadte Vagten og Gensdarmerne under Gevær og den dømte blev bragt i Arresten. Folkestimmelen kastede derpaa med Stene efter Ministerens glimrende oplyste Hotel, og det lykkedes endelig Gensdarmerne, efterat de vare blevne betydelig forstærkede og med stor Møie at adsprede Folkegrupperne; men som uagtet den heflige Regn igien forsamlede sig i Naboegaderne uden dog at begaae Excesser. Den 24de Decbr. begav sig derpaa en Deputation af Magistraten til Kongen og overleverede ham en Addresse, hvori den tilkiendegav sin store Misfornøielse med de begaaede Excesser, hvori nogle afsindige Mennesker, som vare ophidsede af deres Liden skabet havde gjort sig skyldige; men hvori den store Folkemasse, som høilig misbilligede hvad der var skeet, ikke havde nogen Andeel. – Hr. de Potter var bleven dømt til denne Straf ifølge Dekretet af 1815, fordi han har i Bladet Courrier des Pays Bas angrebet dette DekretsGyldighed og havde med megen Veltalenhed skrevet et Stykke om Ministerialismus, hvori han heftig havde dadlet Ministrenes Forhold. Hanhavde nemlig skildret den af Ministrene saa ofte foregivne Fare for Jesuitismus, som et Blendværk, som de betiente sig af for at bringe Nationen under Aaget; thi den egentlige Jesuitismus, havde han sagt, var en overhaandtagende i Ministerialismus, og alle Ministerielle maatte man sætte i en national Band, og belægge med Antipopularitetens Forbandelse. Hr. de Potter hører til de Liberales Partie og han havde tilforn skrevet Afhandlinger til Ministeriets Fordeel i Anledning af Concordatet med Paven; men de Liberales Opposition imod Ministeriet begyndte at give sig tikiende i Aaret 1826, da Justitsministeren bekæmpede Systemet om at skille den dømmende Magt i Staten fra den administrative, og giorde et Lovforslag, som det andet Kammer dog næsten eenstemmig forkastede som en Usurpation af den sidste over den første. Jo mere monarkisk Regieringens Tendents blev siden den Tid desto mere fiernede de Liberale sig fra den; de overbeviiste sig nu om at de ved deres Opposition imod Catholikerne havde befordret denne Bestræbelse og begyndte nu at tage en anden Retning. Journalisterne have ved denne Begivenhed og ved flere andre faaet en større Jndflydelse paa den offentlige Mening, som begynder at give sig tilkiende i en Opposition af Minoriteten i det andet Kammer, hvor dog Medlemmerne ikke udvise Journalisternes Lidenskabelighed; men en roelig Alvorlighed og Kiærlighed til Fædrenelandet; men Stemningen imod Ministeriet tager især til i de sydlige Provinser, hvor Catholicismen er herskende. Meget kan det ogsaa skade Regieringen, at nogle Franskmænd skrive Journaler til dens Fordeel, men hvori de lægge en voltairisk spottende Aand for Dagen og ville bibringe Folket deres saakaldte Oplysning.